9 fevral kuni Afg‘oniston Islom Respublikasi Prezidentining milliy xavfsizlik masalalari bo‘yicha Katta maslahatchisi Muhammad Hanif Atmar boshchiligidagi delegatsiya Toshkent shahriga amaliy tashrif bilan keladi. Bu haqda Tashqi ishlar vazirligi matbuot xizmati xabar bergan. Tashrif dasturiga ko‘ra Hukumat, Tashqi ishlar vazirligi va boshqa davlat tuzilmalarida uchrashuv va muzokaralar o‘tkazish rejalashtirilgan, shuningdek, “Tinchlik jarayoni, xavfsizlik sohasida hamkorlik va mintaqaviy sherikchilik” nomli Afg‘oniston bo‘yicha xalqaro konferensiyani Toshkent shahrida o‘tkazishga tayyorgarlik ko‘rishning amaliy masalalarini muhokama qilish kutilmoqda.